*Projekts*

LATVIJAS REPUBLIKAS MINISTRU KABINETS

2021. gada\_\_\_.\_\_\_\_\_\_ Noteikumi Nr.\_\_\_\_\_\_

Rīgā (prot. Nr. \_\_\_\_\_\_.§)

**Grozījumi Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”**

1. Izdarīt Ministru kabineta 2020. gada 6. novembra rīkojumā Nr. 655 "[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)" ([Latvijas Vēstnesis](https://likumi.lv/ta/id/320439), 2020, 216A., 221B., 223A., 227A., 233B., 235B., 237A., 244B., 247A., 251A. nr.; 2021, 4B., 9A., 10A., 12B., 14A., 17A., 19B., 25A., 29A. nr.) šādus grozījumus:

1.1.  izteikt 5.13.2.5. apakšpunktu šādā redakcijā:

“5.13.2.5. programmas apguvi sociālās korekcijas izglītības iestādē “Naukšēni”, kā arī speciālās izglītības programmas apguvi izglītojamiem ar garīgās attīstības traucējumiem, smagiem garīgās attīstības traucējumiem vai vairākiem smagiem attīstības traucējumiem pirmsskolas izglītības un pamatizglītības pakāpē speciālās izglītības iestādēs un izglītības iestāžu speciālās izglītības klasēs (grupās);”;

1.2. papildināt rīkojumu ar 5.13.2.1 , 5.13.2.2, 5.13.2.3 un 5.13.2.4 apakšpunktu šādā redakcijā:

“ 5.13.2.1  mācību procesu klātienē var īstenot, nodrošinot epidemioloģiskās drošības prasības un veicot izglītības iestādes klātienē nodarbināto iknedēļas testēšanu:

5.13.2. 1 1. 1. – 3. klasē, ja Slimību profilakses un kontroles centra tīmekļvietnē publicētā informācija liecina, ka uz kārtējās kalendārās nedēļas ceturtdienu 14 dienu kumulatīvais Covid – 19 gadījumu skaits uz 100 000 iedzīvotāju konkrētās pašvaldības administratīvajā teritorijā, kurā atrodas izglītības iestāde, nepārsniedz 400;

5.13.2.1 2. 1. – 6. klasē, ja Slimību profilakses un kontroles centra tīmekļvietnē publicētā informācija liecina, ka uz kārtējās kalendārās nedēļas ceturtdienu 14 dienu kumulatīvais Covid – 19 gadījumu skaits uz 100 000 iedzīvotāju konkrētās pašvaldības administratīvajā teritorijā, kurā atrodas izglītības iestāde, nepārsniedz 200;

5.13.2.1 3. 7. – 12.klasē (primāri nodrošinot mācības 12. klases izglītojamiem), ja tiek izpildītas šā rīkojuma 5.13.2.12. apakšpunktā minētās prasības un izglītības iestādē var nodrošināt visu izglītojamo distancēšanas iespējas;

5.13.2.2 lai īstenotu šā rīkojuma 5.13.2.1apakšpunkta izpildi, izglītības iestādes dibinātājs iespēju robežās veic nepieciešamos epidemioloģiskās drošības pasākumus, kas nodrošina izglītojamam iespēju nokļūt izglītības iestādē veselībai drošā veidā;

5.13.2.3  ja izpildās šā rīkojuma 5.13.2.1apakšpunktā minētie nosacījumi, izglītības iestādes dibinātājs, informējot izglītības iestādes padomi, attiecīgās kalendārās nedēļas ietvaros pieņem lēmumu par mācību procesa īstenošanu klātienē konkrētajā izglītības iestādē, par to informē izglītības iestādes izglītojamos un viņu likumiskos pārstāvjus un Izglītības un zinātnes ministriju. Mācību procesa īstenošanu klātienē uzsāk ar nākamās kalendāras nedēļas pirmdienu pēc attiecīgā lēmuma pieņemšanas;”

5.13.2.4mācību procesu klātienē var īstenot, nodrošinot epidemioloģiskās drošības prasības un veicot izglītības iestādes klātienē nodarbināto iknedēļas testēšanu, ja Slimību profilakses un kontroles centra tīmekļvietnē publicētā informācija liecina, ka uz kalendārās nedēļas ceturtdienu 14 dienu kumulatīvais Covid – 19 gadījumu skaits uz 100 000 iedzīvotāju konkrētās pašvaldības administratīvajā teritorijā, kurā atrodas izglītības iestāde, pārsniedz 400 un bērna likumiskais pārstāvis nevar strādāt attālināti un nevar nodrošināt bērna uzraudzību cita pieaugušā klātbūtnē, veicot pirmsskolas izglītības programmu īstenošanā klātienē nodarbināto iknedēļas testēšanu, izglītības iestādes dibinātājs nodrošina pirmsskolas izglītības programmu apguvi;”.

2. Šā rīkojuma 1.1. un 1.2. apakšpunkts stājas spēkā ar 2021. gada 22. februāri.

3. Valsts kancelejai saskaņā ar likuma “Par ārkārtējo situāciju un izņēmuma stāvokli” 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Iesniedzējs:

Izglītības un zinātnes ministre I. Šuplinska

Vizē:

Valsts sekretārs J. Volberts